અમદાવાદ: ગુજરાતમાં પાટીદાર અનામત આંદોલન દ્વારા સરકારને હચમચાવી નાખનાર આગેવાન હાર્દિક પટેલના વિરમગામમાં આનંદીબહેન પટેલ પ્રચાર સભા સંબોધે તે પહેલાં સ્થાનિક લોકો દ્વારા વિરોધ કરવામાં આવ્યો હતો. આ સંદર્ભે હાર્દિક પટેલની માતા અને બહેન સહિતના પાટીદારોએ પણ હાજર રહીને વિરોધ કર્યો હતો, પરંતુ આનંદીબહેન પટેલની સભા ચાલુ થાય તે પહેલાં જ પોલીસ હાર્દિકની માતા અને બહેન સહિત આઠ મહિલાની અટકાયત કરાઇ હતી. જેઓને મોડેથી મુક્ત કરાયા હતા. વિરમગામમાં આનંદીબહેન પટેલની સભાનો વિરોધ કરવામાં આવ્યો હતો.